Komission tiedonanto Euroopan Parlamentille EY:n perustamissopimuksen 251 (2) artiklan kolmannen alakohdan nojalla neuvoston yhteisestä kannasta ehdotukseen Euroopan parlamentin ja neuvoston päätökseksi satunnaispäästöjen aiheuttamaan meren pilaantumiseen liittyvästä yhteisön yhteistyöjärjestelmästä /* SEK/99/2182 lopull. - COD 98/0350 */





KOMISSION TIEDONANTO EUROOPAN PARLAMENTILLE EY:n perustamissopimuksen 251 (2) artiklan kolmannen alakohdan nojalla neuvoston yhteisestä kannasta ehdotukseen Euroopan parlamentin ja neuvoston päätökseksi satunnaispäästöjen aiheuttamaan meren pilaantumiseen liittyvästä yhteisön yhteistyöjärjestelmästä 1998/0350 (COD) KOMISSION TIEDONANTO EUROOPAN PARLAMENTILLE EY:n perustamissopimuksen 251 (2) artiklan kolmannen alakohdan nojalla neuvoston yhteisestä kannasta ehdotukseen Euroopan parlamentin ja neuvoston päätökseksi satunnaispäästöjen aiheuttamaan meren pilaantumiseen liittyvästä yhteisön yhteistyöjärjestelmästä 1. Taustaa Ehdotus toimitettiin Euroopan parlamentille ja neuvostolle (KOM (1998) 769 - 1998/0350/SYN): 16.12.1998 Talous- ja sosiaalikomitea antoi lausuntonsa: 29.4.1999 Alueiden komitea päätti olla antamatta lausuntoa. Euroopan parlamentti antoi lausuntonsa ensimmäisessä käsittelyssä: 16.9.1999 Muutettu ehdotus toimitettiin: 30 marraskuu 1999 Neuvosto vahvisti yhteisen kannan: 16.12.1999 2. Komission ehdotuksen tarkoitus Satunnaispäästöistä aiheutuvan meren pilaantumisen alalla on vuodesta 1978 otettu käyttöön useita toimenpiteitä yhteisön toimintaohjelmasta 26. kesäkuuta 1978 annetun neuvoston päätöslauselman pohjalta. Näissä toimenpiteissä on keskitytty lähinnä seuraaviin asioihin: yleinen koulutus, asiantuntijainvaihto, harjoitukset, pilottihankkeet, erityistyöryhmä, johin kuuluu asiantuntijoita jäsenvaltioista, sekä yhteisön tietojärjestelmän perustaminen. Yhteisön tasolla tämän alan yhteistyöllä pyritään tukemaan ja täydentämään jäsenvaltioiden ponnisteluja kansallisella, alueellisella ja paikallisella tasolla niiden tehon vahvistamiseksi sekä luomaan parhaat mahdolliset olosuhteet tehokkaalle yhteistyölle. Komission ehdotuksen tarkoituksena on koota yhteen eri toimenpiteet, joita tällä alalla on toteutettu viimeisten 20 vuoden aikana, ja yhdistää ne yhtenäiseksi oikeusperustaksi, joka ulotetaan koskemaan myös toiminnallisia päästöjä. Ehdotukseen sisältyy yhtäjaksoinen yhteisön toimintaohjelma, joka on tarkoitus käynnistää 1. tammikuuta 2000. 3. Yhteistä kantaa koskevat huomautukset 3.1. Yleiset huomautukset Komissio oli muutetussa ehdotuksessaan hyväksynyt ja/tai muotoillut uudelleen 20 Euroopan parlamentin tekemästä 29 tarkistuksesta. Komissio oli yhtä mieltä etenkin siitä, että olisi hyödyllistä lisätä tai vahvistaa säännöksiä, jotka koskevat upotettuja sotatarvikkeita (muutetun ehdotuksen 1 artikla ja liite I), toiminnallisia päästöjä (muutetun ehdotuksen liitteiden mukaisesti) ja yleisön tai muiden asiaan liittyvien tahojen aiempaa aktiivisempaa osallistumista toimintaan (muutetun ehdotuksen 3 artikla ja liitteet). Yhteinen kanta noudattaa hyvin laajalti komission ehdotusta sekä jäsentelyn että sisällön osalta. Parlamentin tarkistuksista hyvin suuri osa niistä, jotka komissio hyväksyi muutettuun ehdotukseen, sisältyy myös neuvoston yhteiseen kantaan; näissä tarkistuksissa on lähinnä kyse ehdotetun päätöksen soveltamisalasta, yhteisön tietojärjestelmästä tai yleisölle tiedottamisen tehostamisesta. Tärkeänä asiana neuvosto sisällytti ehdotetun päätöksen nimeen tarkoituksellista meren pilaamista koskevan maininnan. Toinen yhteiseen kantaan sisältyvä uusi asia on yhteistyöjärjestelmän soveltamisajan pidennys viidestä vuodesta seitsemään vuoteen. Komiteamenettelyn (4 artikla) suhteen neuvoston kanta poikkesi komission kannasta, ja yhteisessä kannassa neuvoa-antava komitea on korvattu hallintokomitealla. 3.2. Parlamentin tarkistukset 3.2.1. Parlamentin tarkistukset, jotka komissio hyväksyi ja jotka sisältyvät yhteiseen kantaan Johdanto-osan 2 kappaleessa neuvosto viittaa parlamentin toiveen mukaisesti voimassa oleviin satunnaispäästöistä aiheutuvaa meren pilaantumista koskeviin alueellisiin sopimuksiin. Johdanto-osan 13 kappaleessa neuvosto viittaa parlamentin toiveen mukaisesti saastuttaja maksaa -periaatteeseen. Parlamentin esittämä satunnaispäästöistä aiheutuvan meren pilaantumisen määritelmä hyväksytään suurelta osin (1 artiklan 2 kohta). Mainittakoon erityisesti, että ajatus mereen upotetuista sotatarvikkeista sisältyy nyt 1 artiklan 2 kohdan b alakohtaan. Toisaalta neuvosto katsoo, ettei ehdotetun päätöksen soveltamisalaan pitäisi sisällyttää jatkuvaa pilaantumista aiheuttavia virtoja, jotka ovat peräisin maalla sijaitsevista lähteistä. Komissio yhtyy tähän näkemykseen, sillä alkuperäisessä ehdotuksessaan [1] se ei ollut aikonut sisällyttää mainitunlaista pilaantumista päätöksen soveltamisalaan. [1] KOM (1998) 769 lopullinen, 16.12.1998. Päätöksen 3 artiklan 2 kohdassa neuvosto ottaa huomioon parlamentin toiveen kolmesta uudesta toimien valintaperusteesta, joiden tarkoituksena on parantaa yleisölle tiedottamista ja lisätä satamaviranomaisten ja muiden asian kannalta tärkeiden paikallisten elinten panosta. Neuvosto hyväksyi useimmat parlamentin tarkistukset, jotka liittyvät siihen, mitä muita tietoja jäsenvaltioiden on ilmoitettava yhteisön tietojärjestelmään (liite I). Neuvosto hyväksyi myös ne parlamentin tarkistukset, joilla pyritään selkeyttämään ehdotetussa järjestelmässä kyseeseen tulevat erityyppiset toimet (liite II). Siten hyväksyttiin tarkistukset 2, 4, 6, 8, 9, 13, 14, 15, 16, 19, 20, 21, 24, 25, 26, 27, 28 ja 29 joko sellaisenaan, periaatteessa tai osittain. 3.2.2. Parlamentin tarkistukset, jotka komissio hyväksyi mutta jotka eivät sisälly yhteiseen kantaan 3.2.2.1. Ehdotetun järjestelmän soveltamisala Kuten edellä todettiin, useimmat parlamentin esille tuomista ja komission hyväksymistä näkökannoista on sisällytetty yhteiseen kantaan. Komissio kuitenkin pahoittelee sitä, ettei yhteisessä kannassa ole otettu huomioon parlamentin ehdotusta (tarkistus 5) johdanto-osan kappaleesta, jossa haitalliset aineet määritellään viitaten IMDG-säännöstöön (vaarallisten aineiden merikuljetuksia koskeva kansainvälinen säännöstö), ja toivoo, että asiaa olisi mahdollista tarkastella vielä uudelleen. 3.2.2.2. Johdanto-osan kappale, jossa viitataan ehdotukseen satamien vastaanottopalveluista annettavaksi direktiiviksi (tarkistus 3) Koska Euroopan parlamentti ja neuvosto eivät ole vielä hyväksyneet ehdotusta, johdanto-osaan ei voitu sisällyttää asiaa käsittelevää kappaletta. 3.2.2.3. Saastuttaja maksaa -periaate Vaikka neuvosto ei toteuttanut parlamentin toivetta sisällyttää kyseistä periaatetta koskeva säännös itse päätöstekstiin, se hyväksyi johdanto-osan kappaleen, jossa siihen viitataan hyödyllisellä tavalla (ks. 3.2.1.). 3.2.2.4. Upotetut sotatarvikkeet Komissio katsoo, että yhteisen kannan teksti tarjoaa tähän merkittävään ongelmaan melko järkevän ratkaisun (1 artiklan 2 kohdan b alakohta). 3.3. Neuvoston lisäämät uudet säännökset Päätöksen nimi muutetaan niin, että siinä selvästi mainitaan tarkoituksellisesti aiheutettu pilaantuminen. Tämä on neuvoston taholta mielenkiintoinen lisäys, joka on yhdenmukainen useiden tähän kysymykseen liittyvien parlamentin tarkistusten kanssa. Yhteisen kannan 1 artiklan 1 kohdassa yhteistyöjärjestelmän soveltamisaikaa pidennetään viidestä vuodesta seitsemään vuoteen. Komissio pitää tätä pidennystä hyödyllisenä, sillä se tarjoaa mahdollisuuden pidemmän aikavälin tarkasteluun. Yhteisen kannan 2 artiklan c kohdalla lisätään viittaus rahoituskehykseen ja vuotuisiin määrärahoihin. Komissio hyväksyy tämän lisäyksen, sillä se on talousarviota koskevasta kurinalaisuudesta 6. toukokuuta 1999 tehdyn toimielinten sopimuksen mukainen. Tekstiin on lisäksi tehty joukko lähinnä sanamuotoon liittyviä muutoksia, jotka eivät vaikuta ehdotuksen sisältöön. 3.4. Komiteamenettelyyn liittyvä ongelma Neuvoston kantana 4 artiklassa mainitaan yksinomaisesti hallintokomitea komission esittämän neuvoa-antavan komitean tilalla. Komissio katsoo, että komitean käsiteltäväksi tulevat asiat koskevat täytäntöönpanotoimia, joihin ei pitäisi soveltaa hallintomenettelyä. Pelkän asianomaisen komitean kuulemisen pitäisi riittää takeeksi siitä, että komitean kanta tulee otetuksi huomioon. Tämän vuoksi komissio ei yhdy neuvoston kantaan, ja lisäksi se varaa itselleen oikeuden palata asiaan toisessa käsittelyssä. Edellä esitetyn johdosta komissio kirjautti seuraavansisältöisen lausunnon neuvoston pöytäkirjaan: "Komissio ei yhdy ympäristöneuvoston kantaan hallintomenettelystä, jota ehdotetun satunnaispäästöjen aiheuttamaan meren pilaantumiseen liittyvästä yhteisön yhteistyöjärjestelmästä tehdyn päätöksen 4 artiklassa perustetun komitean olisi noudatettava. Komissio katsoo, että tämän päätöksen nojalla käsiteltävät asiat ovat täytäntöönpanotoimiin liittyviä kysymyksiä, joihin ei pitäisi soveltaa ehdotetun päätöksen 4 artiklassa tarkoitettua hallintomenettelyä. Asianomaisen komitean kuulemisen pitäisi riittää takaamaan se, että komitean kanta tulee otetuksi huomioon. Tämän vuoksi komissio varaa itselleen oikeuden palata tähän kysymykseen asian toisessa käsittelyssä." 4. Päätelmät Komissio katsoo, että yhteinen kanta parantaa ja lujittaa komission ehdotusta. Ainoa ongelma liittyy komiteamenettelyyn. Sitä lukuun ottamatta komissio katsoo voivansa hyväksyä yhteisen kannan tekstin, johon sisältyvät useimmat parlamentin tekemät ja komission hyväksymät tarkistukset. 5. Komission lausunNOT 5.1. Itävalta ja Luxemburg Vastauksena huomautukseen, jonka Itävalta ja Luxemburg ovat esittäneet sillä perusteella, ettei niillä ole lainkaan rannikkoviivaa, neuvoston pöytäkirjaan on lisätty seuraavansisältöinen komission lausunto: "Komissio katsoo, että 2 artiklan a kohdan ensimmäisessä alakohdassa ja liitteessä I olevia yhteisön tietojärjestelmää koskevia säännöksiä sovelletaan ainoastaan merenkulkua harjoittaviin jäsenvaltioihin". 5.2. Komiteamenettely Katso edellä oleva 3.4. kohta.